**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | 2020. gada 17. jūlijā valsts galvenais pārtikas un veterinārais inspektors izdeva rīkojumu Nr. 112 “Par karantīnas noteikšanu un ierobežojumiem Skrundas novada Rudbāržu pagastā”, lai ierobežotu Āfrikas cūku mēra uzliesmojumu.  Pārtikas un veterinārajam dienestam un Lauku atbalsta dienestam nepieciešami papildu budžeta līdzekļi, lai segtu izdevumus, kas radās, organizējot inficētajās novietnēs esošo cūku piespiedu nogalināšanu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2018. gada 17. jūlija noteikumu Nr.421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punkts un valsts galvenā pārtikas un veterinārā inspektora 2020. gada 17. jūlijā rīkojums Nr. 112 “Par karantīnas noteikšanu un ierobežojumiem Skrundas novada Rudbāržu pagastā”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020. gada 17. jūlijā valsts galvenais pārtikas un veterinārais inspektors izdeva rīkojumu Nr. 112 “Par karantīnas noteikšanu un ierobežojumiem Skrundas novada Rudbāržu pagastā”, pamatojoties uz valsts zinātniskā institūta “Pārtikas drošības, dzīvnieku veselības un vides zinātniskais institūts “BIOR”” testēšanas pārskatiem Nr. Nr.DZ-2020-V-47903.01, Nr. DZ-2020-V-47904.01 un Nr. DZ-2020-V-49460.01, kuros ir oficiāli apstiprināts, ka Skrundas novada Rudbāržu pagasta Rudbāržos, Dārza ielā 24 (novietnes reģistrācijas numurs Lauksaimniecības datu centra datubāzē LV1220451, ganāmpulka īpašnieks zemnieku saimniecība “Kalna Dzenīši”), Skrundas novada Rudbāržu pagasta Kalna Ērgļos (novietnes reģistrācijas numurs Lauksaimniecības datu centra datubāzē LV1613260, ganāmpulka īpašnieks zemnieku saimniecība “Kalna Dzenīši”) un Skrundas novada Rudbāržu pagasta Staros (novietnes reģistrācijas numurs Lauksaimniecības datu centra datubāzē LV1423671, ganāmpulka īpašnieks SIA “Korkalns”) (turpmāk – inficētā novietne) dzīvniekiem ir konstatēts Āfrikas cūku mēris (turpmāk – ĀCM).  Saskaņā ar Lauksaimniecības datu centra datubāzē pieejamo informāciju inficētajās novietnēs š.g. 1. jūlijā bija reģistrētas 12 098 cūkas. Ņemot vērā Ministru kabineta 2004. gada 17. februāra noteikumu Nr. 83 “Āfrikas cūku mēra likvidēšanas un draudu novēršanas kārtība” (turpmāk – noteikumi Nr.83) 29.1. apakšpunktu, visi dzīvnieki inficētajā novietnē ir jānogalina, lai nodrošinātu slimības uzliesmojuma likvidēšanu. Noteikumos Nr.83 noteikts, ka ĀCM uzliesmojuma gadījumā dzīvnieku izcelsmes blakusproduktus pārstrādā, piemērojot Eiropas Parlamenta un Padomes 2009.gada 21.oktobra Regulas (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (ES) Nr. 1774/2002, (turpmāk – Regula Nr. 1069/2009) nosacījumus un Eiropas Komisijas 2011.gada 25.februāra Regulā (ES) Nr. 142/2011, ar kuru īsteno Eiropas Parlamenta un Padomes Regulu (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai, (turpmāk – Regula Nr. 142/2011) noteiktās pārstrādes metodes un nosacījumus, lai novērstu slimības ierosinātāja izplatīšanās iespēju. Eiropas Komisijas 2014. gada 9. oktobra Īstenošanas lēmumā 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs un ar ko atceļ Īstenošanas lēmumu 2014/178/ES noteikts aizliegums nosūtīt cūku sugu dzīvnieku līķus un no tiem iegūtus dzīvnieku izcelsmes blakusproduktus no ĀCM riska zonām uz citām Eiropas Savienības dalībvalstīm. Latvijā ir tikai viens dzīvnieku līķu (2. kategorijas blakusproduktu) pārstrādes uzņēmums, kas atbilst Regulā Nr.1069/2009 un Regulā Nr. 142/2011 noteiktajām prasībām, – dzīvnieku izcelsmes blakusproduktu uzņēmums SIA “Grow Energy” (reģistrācijas numurs 40103275664, juridiskā adrese: “Gravas”, Limbažu pagasts, Limbažu novads, LV-4020, faktiskā adrese: “Gravas”, Limbažu pagasts, Limbažu novads, LV-4020; Pārtikas un veterinārā dienesta atzīšanas numurs A 064721) ar dzīvnieku līķu pārstrādes jaudu lielas epizootijas gadījumā. Tātad kopumā jāņem vērā šādi faktori:  1) ātra rīcība ĀCM skartajās dzīvnieku novietnēs ar slimajiem dzīvniekiem;  2) tūlītēja dzīvnieku līķu pārstrāde un likvidēšana;  3) aizliegums izvest ar ĀCM inficētos dzīvniekus un to līķus no valsts;  4) Latvijā ir tikai viens šāda veida (inficēto dzīvnieku līķu) pārstrādes uzņēmums ar attiecīgu darbības jaudu. Turklāt Pārtikas un veterinārajam dienestam (turpmāk – PVD) ir līgums ar SIA “Grow Energy” par nobeigušos un inficēto mežacūku līķu savākšanu visā Latvijas teritorijā un to pārstrādi un likvidēšanu.  ĀCM skartajās novietnēs nogalinot dzīvniekus, zemnieku saimniecībā “Kalna Dzenīši” radās 105,94 tonnas dzīvnieku līķu un SIA “Korkalns” – 610,57 tonnas dzīvnieku līķu.  PVD ir veicis epidemioloģisko izmeklēšanu un noskaidrojis epidemioloģiski saistītās novietnes un dzīvnieku izcelsmes pārtikas produktu pārstrādes uzņēmumus, uz kuriem liela riska laikā tika nogādātas cūkas no inficētajām novietnēm. 2020.gada 18.jūlijā ZS “Smaidas” kautuves novietnē (novietnes reģistrācijas numurs Lauksaimniecības datu centra datubāzē LV2600097, adrese: “Attāli”, Kurmāles pagasts, Kuldīgas novads) tika nogalinātas no SIA “Korkalns” atvestās 60 cūkas, radot 7,2 tonnas dzīvnieku līķu. PVD ir zināms, ka no 2020. gada 1. jūnija līdz ĀCM uzliesmojuma konstatēšanai cūkas tika nosūtītas uz vairākām kautuvēm un cūku liemeņi – uz dažādiem gaļas pārstrādes uzņēmumiem. PVD inspektori attiecīgajos uzņēmumos ir izsekojuši gaļu un pārtikā neizmantojamos dzīvnieku izcelsmes blakusproduktus, kā arī aizturējuši produkciju, līdz tiek pieņemts lēmums par tās iznīcināšanu.  PVD nepieciešami papildu budžeta līdzekļi, lai segtu izdevumus, kas PVD radās, organizējot inficētajās novietnēs esošo cūku piespiedu nogalināšanu.  Dzīvo cūku piespiedu nogalināšanai izmantojamo oglekļa dioksīdu PVD iegādājās oglekļa dioksīdu no sabiedrības ar ierobežotu atbildību “Linde Gas” (reģistrācijas numurs 40003068518, juridiskā adrese: Rīga, Katrīnas iela 5, LV-1045).  PVD no SIA “Paugurīši A.J.” (reģistrācijas numurs 48503013158, juridiskā adrese: Dobeles novads, Krimūnu pagasts, Paugurīši, LV-3719) iznomāja divus dzīvnieku nogalināšanai piemērotus transportlīdzekļus. Šādi lauksaimniecībā izmantojamie transportlīdzekļi bez speciālām pārbūvēm un lieliem finansiāliem kapitālieguldījumiem ir pielāgojami dzīvu cūku nogalināšanai ar gāzi slimības ārkārtas apkarošanas apstākļos. Pamatojoties uz starptautiski gūto pieredzi, lai, ātri īstenojot ĀCM apkarošanas pasākumus dzīvnieku novietnēs, nogalinātu lielu daudzumu cūku un ievērotu cūku nogalināšanas tehnoloģisko procesu, ir nepieciešamas tieši šādas kravas automašīnas ar pašizgāzēju piekabi, ko ikdienā izmanto lauksaimniecībā. Uzņēmums izvēlēts kā vienīgais, kurš ir piekritis nodrošināt minētos transportlīdzekļus lauksaimniecības darbu karstākajā un visvairāk noslogotajā sezonā un kuram ir iepriekšēja pieredze šāda tehnoloģiskā procesa īstenošanai. Uzņēmuma personālam ir pieredze tieši šādu darbu veikšanā iepriekšējo ĀCM uzliesmojumu gadījumos, personāls ir zinošs un speciāli apmācīts šāda tehnoloģiskā procesa nodrošināšanai, kā arī apzinās un spēj ievērot visas biodrošības prasības cūku nogalināšanas laikā.  Lai novērstu risku ĀCM izplatībai ārpus uzliesmojuma skartās teritorijas, tika pieaicināts ārpakalpojuma sniedzējs – SIA “ALVIRI” (reģistrācijas numurs 40103499787, juridiskā adrese: Smiltnieku iela 2, Mārupe, Mārupes nov., LV-2167), uzņēmums, kas mazgāja un dezinficēja cūku nogalināšanā izmantotās kravas automašīnas un traktorus.  PVD radās arī izdevumi, kas saistīti ar ĀCM uzliesmojumu apkarošanā iesaistītā personāla izmitināšanu.  Visiem pasākumiem kopā nepieciešami finanšu līdzekļi 247 384 *euro* apmērā.  Latvijā tiek īstenota ar Eiropas Komisiju saskaņota un apstiprināta ĀCM uzraudzības un kontroles programma, taču tajā minētie līdzekļi nav paredzēti, lai segtu izdevumus, kas radušies ĀCM uzliesmojumu apkarošanai cūku novietnēs. Savukārt dalībvalstu izdevumus, kas radušies, pēc ĀCM uzliesmojuma īstenojot tā apkarošanas pasākumus cūku novietnēs, ES līdzfinansē kā ārkārtas pasākumus saskaņā ar Eiropas Parlamenta un Padomes 2014. gada 15. maija Regulas (ES) Nr. 652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr. 178/2002, (EK) Nr. 882/2004 un (EK) Nr. 396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr. 1107/2009 un atceļ Padomes Lēmumus 66/399/EEK, 76/894/EEK un 2009/470/EK, (turpmāk – Regula Nr. 652/2014) 2. sadaļas nosacījumiem. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests |
| 4. | Cita informācija | ĀCM Latvijā ir aktuāls kopš 2014. gada 26. jūnija, kad Latvijas teritorijā Baltkrievijas un Krievijas Federācijas pierobežā tika konstatēti pirmie mežacūku saslimšanas gadījumi ar ĀCM. Vēlāk, slimībai izplatoties mežacūku populācijā, ĀCM tika konstatēts arī piemājas cūku novietnēs.  Šogad mājas cūkām ir konstatēti trīs ĀCM uzliesmojumi. Īstenojot ĀCM uzraudzības programmu, šogad ir atklātas 199 mežacūkas, kuru laboratoriskie izmeklējumi ir pozitīvi uz ĀCM. ĀCM vīruss mežacūku paraugos tiek izolēts galvenokārt Dienvidkurzemē nomedītajām vai atrastām beigtām mežacūkām. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekta tiesiskais regulējums attiecas uz Pārtikas un veterināro dienestu un Lauku atbalsta dienestu. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tieši un būtiski neietekmē uzņēmējdarbības vidi – mazos un vidējos uzņēmumus, mikrouzņēmumus un jaunveidotus uzņēmumus, ne arī konkurenci, vidi un nevalstisko organizāciju darbību, tāpēc uz šīm jomām tas nav attiecināms. Savukārt dzīvnieku veselības jomu rīkojuma projekts ietekmē tieši, pozitīvi un būtiski, palielinot biodrošību valstī kopumā.  SIA “Grow Energy” ir vienīgais dzīvnieku līķu (2. kategorijas blakusproduktu) Latvijā atzītais pārstrādes uzņēmums, kas atbilst Regulā Nr.1069/2009 un Regulā Nr. 142/2011 noteiktajām prasībām, ar dzīvnieku līķu pārstrādes jaudu lielas epizootijas gadījumā.  SIA “Paugurīši A.J.” ir izvēlēts kā vienīgais uzņēmums, kurš ir piekritis nodrošināt dzīvnieku nogalināšanai piemērotu transportlīdzekļu iznomāšanu lauksaimniecības darbu karstākajā un visvairāk noslogotajā sezonā un kuram ir iepriekšēja pieredze šāda tehnoloģiskā procesa īstenošanai. Uzņēmuma personālam ir pieredze tieši šādu darbu veikšanā iepriekšējo ĀCM uzliesmojumu gadījumos, personāls ir zinošs un speciāli apmācīts šāda tehnoloģiskā procesa nodrošināšanai, kā arī apzinās un spēj ievērot visas biodrošības prasības cūku nogalināšanas laikā.  SIA “ALVIRI” ir izvēlēts kā uzņēmums, kuram ir iepriekšēja pieredze tieši šādu darbu izpildē un pakalpojumu sniegšanā iepriekšējo ĀCM uzliesmojumu gadījumos. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | 2020. gads | | Turpmākie trīs gadi (*euro*) | | | | | |
| 2021. gads | | 2022. gads | | | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam | |
| 1 | 2 | 3 | 4 | 5 | 6 | 7 | 8 | |
| 1. Budžeta ieņēmumi | 0 | 0 | 0 | 0 | 0 | 0 | 0 | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 | |
| 1.2. valsts speciālais budžets | 0 | 0 | 0 | 0 | 0 | 0 | 0 | |
| 1.3. pašvaldību budžets | 0 | 0 | 0 | 0 | 0 | 0 | 0 | |
| 2. Budžeta izdevumi | 0 | 247 380 | 0 | 0 | 0 | 0 | 0 | |
| 2.1. valsts pamatbudžets | 0 | 247 380 | 0 | 0 | 0 | 0 | 0 | |
| 2.2. valsts speciālais budžets | 0 | 0 | 0 | 0 | 0 | 0 | 0 | |
| 2.3. pašvaldību budžets | 0 | 0 | 0 | 0 | 0 | 0 | 0 | |
| 3. Finansiālā ietekme | 0 | 247 380 | 0 | 0 | 0 | 0 | 0 | |
| 3.1. valsts pamatbudžets | 0 | -247 380 | 0 | 0 | 0 | 0 | 0 | |
| 3.2. speciālais budžets | 0 | 0 | 0 | 0 | 0 | 0 | 0 | |
| 3.3. pašvaldību budžets | 0 | 0 | 0 | 0 | 0 | 0 | 0 | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +247 380 | 0 | 0 | 0 | 0 | 0 | |
| 5. Precizēta finansiālā ietekme | X | 0 | 0 | 0 | 0 | 0 | 0 | |
| 5.1. valsts pamatbudžets | 0 | 0 | 0 | 0 | |
| 5.2. speciālais budžets | 0 | 0 | 0 | 0 | |
| 5.3. pašvaldību budžets | 0 | 0 | 0 | 0 | |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | **Pasākumi ZS “Kalna Dzenīši”**  ZS “Kalna Dzenīši” nogalināti 1780 dzīvnieku, radot 105,94 t dzīvnieku izcelsmes blakusproduktu. SIA “Grow Energy” ir iesniegusi aprēķinu par dzīvnieku līķu savākšanas, transportēšanas, pārstrādāšanas un likvidēšanas izmaksām, kas ir 310,48 e*uro* par tonnu. Kopā izmaksas ir šādas: 105,94 t x 310,48 *euro*/t = **32 892,25 *euro*.**  PVD izdevumi ĀCM likvidēšanas pasākumiem ZS “Kalna Dzenīši” kopā veido **4 178,61** *euro*, tostarp:  1) SIA “Paugurīši A.J.” transporta pakalpojumu sniegšanas izmaksas ir 1906,98 *euro* (39,40 *euro*/h x 40 darba stundu (faktiskais divu automašīnu darba stundu skaits 17.–19.07.2020.) + PVN);  2) SIA “Linde Gas” oglekļa dioksīds – 1 548,63 *euro* (oglekļa dioksīda 72 baloni – 1 134,86 *euro*, maksa par bīstamo kravu – 18,00 *euro*, ārkārtas piegādes serviss – 27,00 *euro*, transportēšana – 100,00 *euro* + PVN);  3) ar personāla izmitināšanu saistītās izmaksas u.c. izdevumi – 723,00 *euro* (t.i., izmitināšana saskaņā ar Ministru kabineta 2010. gada 12. oktobra noteikumu Nr. 969 “Kārtība, kādā atlīdzināmi ar komandējumiem saistītie izdevumi” (turpmāk – noteikumi Nr.969) 21.3. apakšpunktu: laikposmā no 17. līdz 20. jūlijam, 5 personas x 45 *euro* x 3 naktis = 675,00 *euro*, dienas nauda saskaņā noteikumu Nr. 969 21.2.apakšpunktu: 8,00 *euro* x 30% x 5 personas x 4 dienas = 48,00 *euro*. Piecas personas bija nepieciešamas, lai nodrošinātu pilnu tehnoloģisko procesu, t.i., dzīvnieku pārvietošanu, pavaddokumentu sagatavošanu, dzīvnieku uzskaiti, dzīvnieku nogalināšanu (gāzes pieslēgšanu, atslēgšanu, koncentrācijas mērījumus), slimo dzīvnieku likvidāciju (manuāli), aprīkojuma un transporta dezinfekciju.  **Pasākumi SIA “Korkalns”**  SIA “Korkalns” nogalināts 9773 dzīvnieki, radot 610,57 tonnas dzīvnieku izcelsmes blakusproduktu, SIA “Grow Energy” ir iesniegusi aprēķinu par dzīvnieku līķu savākšanas, transportēšanas, pārstrādāšanas un likvidēšanas izmaksām, kas ir 309,61 *euro* par tonnu. Kopā izmaksas ir šādas: 610,57 t x 309,61 *euro*/t = **189 038,58 *euro***.  ZS “Smaidas” kautuves novietnē nogalinātas no SIA “Korkalns” atvestās 60 cūkas, radot 7,20 tonnas dzīvnieku līķu, SIA “Grow Energy” ir iesniegusi aprēķinu par dzīvnieku līķu savākšanas, transportēšanas, pārstrādāšanas un likvidēšanas izmaksām, kas ir 310,00 *euro* par tonnu. Kopā izmaksas ir šādas: 7,20 t x 310,00 *euro*/t = **2 232,00 *euro*.**  PVD izdevumi ĀCM likvidēšanas pasākumiem SIA “Korkalns” kopā veido **19 037,91 *euro*,** tostarp:  1) SIA “Paugurīši A.J.” transporta pakalpojumu sniegšanas izmaksas – 10 694,95 *euro* (39,40 *euro*/h x 202 darba stundas (faktiskais divu automašīnu darba stundu skaits 20.–31.07.2020.), maksa par divām dīkstāves dienām divām automašīnām, kopā 4 dienas x 220,00 *euro* = 880,00 *euro*) + PVN;  2) SIA “Linde Gas” oglekļa dioksīds – summa 3545,26 *euro* (oglekļa dioksīda 168 baloni, maksa par bīstamo kravu – 42,00 *euro* + PVN, transportēšana – 240,00 *euro* + PVN);  3) ar personāla izmitināšanu saistītās izmaksas u.c. izdevumi – 1228,20 *euro* (t.i., izmitināšana saskaņā ar noteikumu Nr. 969 21.3. apakšpunktu: ZS “Garīkas” – 1125 *euro* un dienas nauda saskaņā ar noteikumu Nr. 969 21.2. apakšpunktu un 13.punktu: laika posmā no 21. jūlija līdz 31. jūlijam, 8,00 *euro* x 30% 3 personas x 9 dienas un 8,00 *euro* x 30% 2 personas x 8 dienas = 103,20 *euro*);  4) SIA “Alviri” pakalpojums inventāra un transportlīdzekļu tīrīšanai un dezinfekcijai pēc cūku nogalināšanas – 3569,50 *euro*. | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | | |
| 8. Cita informācija | Izdevumi tiek segti no valsts budžeta programmas 02.00.00 “Līdzekļi neparedzētiem gadījumiem”.  Regula Nr. 652/2014 paredz ārkārtas pasākumu līdzfinansējumu saskaņā ar 2. sadaļas nosacījumiem. | | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests un Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs institūciju funkcijas un cilvēkresursus. |
| 3. | Cita informācija | Nav. |

Zemkopības ministrs K. Gerhards

Tora 67027620

[aija.tora@zm.gov.lv](mailto:aija.tora@zm.gov.lv)